रुस-चीन साझेदारी क्यों प्रभावी है
रूस और संयुक्त राज्य अमेरिका के बीच बढ़ते व्यापक तनाव ने रूसी-चीनी "व्यापक रणनीतिक साझेदारी" को बढ़ाने में बड़ी भूमिका निभाई है। रणनीतिक विचारकों के बीच यह विषय हाल ही में काफी जोशपूर्ण चर्चा का विषय रहा है।
लेकिन राय अलग-अलग हो सकती है। पश्चिमी विश्लेषकों की इस साझेदारी के बारे में राय – कि यह "अपवित्र गठबंधन" है; "निरंकुशता का गठबंधन है"; "रणनीतिक साझेदारी लेकिन कोई रणनीति नहीं”; "अशुभ बंधन"; और इसी तरह की बातें बोल रहे हैं। ज़ाहिर है, "ज्ञात-अज्ञात" की स्थिति से पैदा हुई बेचैनी पश्चिमी मन में नकारात्मक भावनाओं को पैदा कर रही है।
मुख्यधारा के पश्चिमी विश्लेषण ने जो भ्रम फैलाया है वह यह है कि रूसी-चीनी गठबंधन कमजोर और क्षणभंगुर है और इस गठबंधन को हमेशा "पलटने" (रूस को चीन से दूर करने का प्रयास) का लक्ष्य उपलब्ध है जैसे कि दोनों देश लिगो सेट (खिलोना बनाने के सेट) की तरह टुकड़ों में हों, जिनका आकार तय है और जिन्हें आसानी से आकार दिया जा सकता है, उक्त लाइन पिछले दिसंबर में ब्रसेल्स स्थित यूरोपियन काउंसिल फॉर फॉरेन रिलेशंस में एस्टोनियाई थिंक टैंकर ने लिखी थी।
यही भ्रम अमेरिका और रूस के बीच मौजूदा संकट की जड़ में भी है। वाशिंगटन अभी भी उस खांचे में फंसा हुआ है जिसे मैडलिन अलब्राइट और स्ट्रोब टैलबोट ने 1990 के दशक के दौरान तैयार किया था। बेशक, जब चीन की बात आती है, तो संक्षेप में कहें तो, अमेरिका-चीन की एक दूसरे पर निर्भरता को देखते हुए, वाशिंगटन की नियंत्रण की रणनीति का तरीका अलग था।
यह एकरेखीय नहीं था, जैसा कि रूस के मामले में है। लेकिन प्रतिस्पर्धा-सहयोग इस धारणा पर आधारित था कि चीन रूस के मुक़ाबले अमेरिका के साथ संबंधों को बहुत प्राथमिकता देता है और इसलिए, मास्को के साथ उसकी साझेदारी रणनीतिक नहीं है बल्कि सुविधा का गठबंधन मात्र है।
इसके परिणामस्वरूप यह भ्रम पैदा हुआ कि रूस के साथ अमेरिका के मौजूदा गतिरोध में चीन "तटस्थ" रहेगा। यह अमेरिकी विदेश मंत्री एंटनी ब्लिंकन द्वारा चीनी स्टेट काउंसलर और विदेश मंत्री वांग यी के साथ हुई 27 जनवरी की बीजिंग बैठक में मदद मांगने के दुस्साहसिक इच्छा की व्याख्या करता है।
वांग की प्रतिक्रिया में स्पष्टता और दृढ़ता, ब्लिंकन को कठोर तो जरूर लगी होगी। वांग ने कहा कि राष्ट्रपति बाइडेन ने राष्ट्रपति शी जिनपिंग को जो आश्वासन दिए थे वे उनसे पीछे हट गए थे और बाइडेन प्रशासन पर "अभी भी चीन से संबंधित गलत शब्दों और कार्यों से चिपके रहने का आरोप लगाया, जिसने द्विपक्षीय संबंधों को एक करारा झटका दिया है।"
वांग ने ब्लिंकन को याद दिलाया: "ज्वलंत समस्या यह है कि संयुक्त राज्य अमेरिका को ओलंपिक शीतकालीन खेलों बीजिंग 2022 में हस्तक्षेप करना बंद कर देना चाहिए, ताइवान के मुद्दे पर आग से खेलना बंद कर देना चाहिए और विभिन्न चीन विरोधी "छोटे गुट" बनाना बंद कर देना चाहिए।
वांग ने तब रेखांकित किया कि बीजिंग रूसी अंतर्निहित सिद्धांतों का समर्थन करता है – जिसमें मिन्स्क समझौते का गंभीर कार्यान्वयन, सुरक्षा की अविभाज्यता, सुरक्षा के लिए "सैन्य ब्लॉकों को मजबूत करने या यहां तक कि उनका विस्तार करना" और साथ ही "रूस की वैध सुरक्षा" को संबोधित करने की उसकी अनिवार्य चिंताओं की कद्र करना है।"
चीन ने सोमवार को सुरक्षा परिषद की यूक्रेन पर हुई खुली बैठक में अपने संयुक्त राष्ट्र राजदूत झांग जून के स्थायी प्रतिनिधि द्वारा दिए गए बयान में अपना रुख स्पष्ट कर दिया है। बीजिंग मास्को के साथ कंधे से कंधा मिलाकर खड़ा है।
हमें इस बिंदु पर 15 दिसंबर को पुतिन के साथ अपनी वर्चुअल बैठक के दौरान राष्ट्रपति शी द्वारा की गई एक महत्वपूर्ण टिप्पणी पर फिर से विचार करने की जरूरत है। दिलचस्प बात यह है कि (उसी दिन मॉस्को ने अमेरिका को सुरक्षा मामलों पर द्विपक्षीय संधि का मसौदा दिया था।) शी ने कहा: "दोनों देशों का यह संबंध अपनी निकटता और प्रभावशीलता के मामले में गठबंधन से भी आगे निकल गया है।" यही इस मामले की जड़ है।
अंतरराष्ट्रीय राजनीति में एक गठबंधन को आमतौर पर युद्ध के मामले में आपसी समर्थन के लिए देशों के बीच औपचारिक समझौते के रूप में परिभाषित किया जाता है। समकालीन गठबंधन संयुक्त कार्रवाई को मानते हैं और आम तौर पर प्रकृति में रक्षात्मक होते हैं, यदि उनमें से किसी एक पर हमला हो जाता है, तो ऐसी स्थिति सहयोगियों से सैन्य बलों में शामिल होने को बाध्य किया जाता है या वे बाध्य होते हैं। यहां तक कि अनौपचारिक गठबंधनों को आम तौर पर गठबंधन की संधि द्वारा औपचारिक रूप दिया जाता है, "जिनमें से सबसे महत्वपूर्ण खंड वे हैं जो हताहत या आक्रमण को परिभाषित करते हैं, या जिन परिस्थितियों में संधि एक सहयोगी को एक साथी सदस्य की सहायता करने के लिए बाध्य करती है।" (ब्रिटेनिका)
स्पष्ट रूप से, रूसी-चीनी साझेदारी उपरोक्त परिभाषा में फिट नहीं बैठती है। शुरुआत के लिए, यह युद्धकालीन आकस्मिकताओं के बारे में नहीं है। इसके बजाय, यह शीत युद्ध के बाद के युग के शुरुआती वर्षों के हितों की समानता पर बनाया गया है और सीमित उद्देश्यों के लिए समय पर सेवा देने वाले गठबंधन से बहुत दूर है। यह समानता, आपसी सम्मान और उनकी राजनीतिक अर्थव्यवस्थाओं के बीच पूरकता के सिद्धांतों पर बनाया गया है। अप्रत्याशित रूप से, दोनों देशों के बीच समय के साथ एक असाधारण "निकटता" विकसित हुई है।
आपसी विश्वास और भरोसा बढ़ता गया क्योंकि यह अच्छे-पड़ोसी की एक व्यावहारिक और लचीली व्यवस्था थी जहां न तो किसी पक्ष ने व्यवहार के मानदंड निर्धारित किए, और दोनों ने प्रत्येक पक्ष की स्वतंत्रता का आदर भी किया। इसने दूसरी तरफ दायित्वों का भार नहीं रखा - इतना अधिक कि चीन ने अबकाज़िया और दक्षिण ओसेशिया के स्वतंत्र राज्यों (2008) के रूप में उभरने या क्रीमिया को रूसी संघ (2014) का हिस्सा बनने के लिए जनमत संग्रह पर रूस का समर्थन नहीं किया था।
वास्तव में, समय के साथ हितों की एकरूपता व्यापक होती गई और दोनों देशों की मूल चिंताएं और आकांक्षाएं इतनी समान थीं कि उनकी व्यापक साझेदारी ने अपनी-अपनी राष्ट्रीय रणनीतियों पर एक गुणक प्रभाव डाला और बदले में एक समर्थन प्रणाली तैयार हुई है।
फिर, बाहरी वातावरण में कुछ मौलिक रूप से बदल गया खासकर तब-जब पश्चिम ने कीव में रूस-विरोधी शासन स्थापित करने के लिए तख्तापलट किया था। 2014 के बाद से, चीन और रूस ने अपने संबंधों को मजबूत किया है, राजनीतिक, सैन्य और आर्थिक सहयोग बढ़ाया है। यकीनन, ओबामा प्रशासन से चीन और रूस दोनों को कथित खतरे ने इस प्रक्रिया को तेज कर दिया था।
दोनों देशों ने तब से वाशिंगटन के बीच की गुंजाइश को खत्म करने पर ध्यान केंद्रित किया है। सैन्य क्षेत्र में, सैन्य उपकरणों और प्रौद्योगिकी के प्रसार, अतिरिक्त संयुक्त योजना और गहन अभ्यासों ने संबंधों को संभावित संयुक्त आधार और/या संयुक्त सैन्य अभियानों की संभावना से अभी दूर है।
रूस और चीन के प्रति अमेरिका के आक्रामक इरादे ने उनकी साझेदारी में एक मजबूत कारक पैदा किया हैं, हालांकि यह लेटमोटिफ से बहुत दूर है। दूसरे शब्दों में कहें तो, साझेदारी ने कई दिशाओं में गौरव हासिल किया है - ऊर्जा, व्यापार, प्रौद्योगिकी, आदि में सहयोग किया है। वास्तव में, दोनों देश वैज्ञानिक अनुसंधान और अंतरिक्ष अन्वेषण के लिए एक संयुक्त लुनार बेस स्थापित करने के लिए एक खाके को अंतिम रूप देने वाले हैं!
फिर भी, उनकी रणनीति की प्रभावशीलता को पूरी तरह से तभी समझा जा सकता है जब हम इस बात पर ध्यान दें कि कुल मिलाकर चीनी और रूसी शक्ति पहले ही अमेरिकी शक्ति को दिखा दिया है और जो एक कल्पनीय भविष्य में इससे भी अधिक दिखा सकती है। अमेरिका पहले से ही जानता है की रूस और चीन दोनों बड़ी संख्या में अधिक परिष्कृत हथियार प्रणालियों का इस्तेमाल कर रहे हैं।
आज, अमेरिका के सामने एक चिंता का कारण है कि कोरियाई प्रायद्वीप पर सुरक्षा संकट में चीनी-रूसी सहयोग की एक उचित संभावना है। विदेश मंत्री सर्गेई लावरोव ने हाल ही में इस बात पर जोर दिया था कि रूस ईरान को "एक टीम के हिस्से" के रूप में देखता है जो अंतरराष्ट्रीय कानून, सार्वभौमिक समझौतों, संयुक्त राष्ट्र की केंद्रीय भूमिका आदि के सिद्धांतों का समर्थन करता है।
बीजिंग कज़ाकिस्तान में "कलर रिवॉल्यूश b50 न" को दबाने के रूस के प्रयासों के लिए मजबूत समर्थन की पेशकश कर रहा है। हालांकि यह दूर की कौड़ी लग सकती है कि चीन और रूस, यूक्रेन और ताइवान पर समन्वित कदम उठाए, तथ्य यह है कि यूएस में चीनी राजदूत किन गैंग ने अमेरिकी मीडिया के साथ एक दुर्लभ साक्षात्कार में यह कहने के लिए इस वर्तमान क्षण को चुना कि यदि ताइवान आइलेंड प्राधिकरण को अमेरिका उकसाता है, और स्वतंत्रता की मांग का समर्थन करता है, तो इसकी सबसे अधिक संभावना है कि चीन और अमेरिका "एक सैन्य संघर्ष में" शामिल हो जाएंगे।
निस्संदेह, यह अमेरिका को सीधी चेतावनी है और अमेरिकी राजनीतिक अभिजात वर्ग को भी स्पष्ट संकेत है। दरअसल, यूक्रेन के मामले में भी चौंकाने वाली समानताएं हैं। दोनों ही मामलों में, वाशिंगटन ने ताइवान के मामले में तीन संयुक्त विज्ञप्तियों और यूक्रेन को नाटो की सदस्यता पर आश्वासनों के ज़रिए "गार्डरेल" को बेशर्मी से नष्ट कर दिया है - और नए बने हालात में बीजिंग और मॉस्को के प्रति "सलामी रणनीति" का सहारा लिया है।
चीन, अमेरिका-रूस गतिरोध के खंडन में एक हितधारक है। यूरोप और इंडो-पैसिफिक में वाशिंगटन के लगातार बढ़ते दबाव से, चीन और रूस को यूरेशिया में "बैक-टू-बैक" स्थिति में धकेल दिया गया है। अमेरिका के साथ रूस के चल रहे संकट में चीन एक अपरिहार्य भागीदा 73a0 र बनने जा रहा है, जबकि चीन अपनी ओर से लापरवाह नहीं रह सकता है यदि रूस को अमेरिका द्वारा कुचल दिया जाता है, तो चीन भी "रणनीतिक गहराई" खो देगा।
निश्चित तौर पर पुतिन और शी जिनपिंग के बीच शुक्रवार को होने वाली मुलाकात विश्व राजनीति के लिए बेहद महत्वपूर्ण होगी। क्रेमलिन के प्रवक्ता दिमित्री पेसकोव ने कहा है कि "इस बार अंतरराष्ट्रीय एजेंडे पर विचारों के आदान-प्रदान पर महत्वपूर्ण समय लगाया जाएगा। इसमें यूरोप में रणनीतिक स्थिरता, रूस, रूस-अमेरिका और रूस-नाटो वार्ता के लिए सुरक्षा की गारंटी के साथ-साथ क्षेत्रीय समस्याएं शामिल होंगी।
28 दिसंबर को, तास समाचार एजेंसी ने चीनी पीपल्स पॉलिटिकल कंसल्टेटिव कॉन्फ्रेंस के उपाध्यक्ष और हांगकांग और मकाऊ मामलों के कार्यालय के निदेशक एक वरिष्ठ चीनी राजनेता ज़िया बाउलोंग के हवाले से कहा कि पुतिन की यात्रा के दौरान "एक महत्वपूर्ण राजनीतिक दस्तावेज को मंजूरी दी जाएगी"।
2013 से बीजिंग में रूस के अनुभवी दूत, राजदूत एंड्री डेनिसोव ने कहा कि मैं पूरी दुनिया से कहना चाहूंगा कि पुतिन की चीन यात्रा "हमारे (रूस) लिए खासतौर पर महत्वपूर्ण होगी और यह चीन के लिए भी बेहद महत्वपूर्ण है। दो प्रमुख देशों के नेता जिनका वैश्विक राजनीति पर बहुत प्रभाव है, मिल रहे हैं और वे परस्पर विरोधी समय के दौरान मिल रहे हैं।”
अंग्रेजी में प्रकाशित मूल लेख को नीचे दिए गए लिंक पर क्लिक कर पढ़ सकते हैं।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva